প্রাক্তন তৃণমূল বিধায়ক আরাবুল ইসলামকে গ্রেফতার করল পুলিস। তাঁর বিরুদ্ধে জামিন অযোগ্য ধারায় একাধিক মামলা রুজু হয়েছে। আজ নিউটাউন থেকে বিধাননগর কমিশনারেটের পুলিস তাঁকে গ্রেফতার করে। দ্বিতীয় দফার ভোটের আগের দিন রাতে অর্থাত্‍ ২৪ এপ্রিল রাজারহাটে একটি অ্যাপার্টমেন্টের সামনে বোমাবাজি ও সংঘর্ষ হয়। পুলিসের দাবি, ওই গণ্ডগোলে সরাসরি জড়িত আরাবুল। সামনে থেকে হামলার নেতৃত্ব দিয়েছিলেন তিনি। প্রতি রবিবারই নিউটাউনে আসেন আরাবুল। কিন্তু আজ এলাকায় ঢুকতেই পুলিস তাঁকে গ্রেফতার করে। ভাঙড় ২ নম্বর পঞ্চায়েত সমিতির সভাপতিকে আপাতত বিধাননগর উত্তর থানায় রাখা হয়েছে। কাল তাঁকে আদালতে পেশ করা হবে। অনেক দিন ধরেই তৃণমূল থেকে বহিষ্কৃত এই দাপুটে নেতা। তবু ১০৯ নম্বর ওয়ার্ডে তৃণমূল প্রার্থী অনন্যা ব্যানার্জির সঙ্গে প্রচারে দেখা গিয়েছিল আরাবুলকে।১৮ এপ্রিল কলকাতার পুরভোটেও তাঁর বিরুদ্ধে ভোট লুঠের অভিযোগ আনেন বিরোধীরা। শেষ পর্যন্ত রাজারহাটে গণ্ডগোলের ঘটনায় গ্রেফতার হলেন আরাবুল।
 ওয়েব ডেস্ক: প্রাক্তন তৃণমূল বিধায়ক আরাবুল ইসলামকে গ্রেফতার করল পুলিস। তাঁর বিরুদ্ধে জামিন অযোগ্য ধারায় একাধিক মামলা রুজু হয়েছে। আজ নিউটাউন থেকে বিধাননগর কমিশনারেটের পুলিস তাঁকে গ্রেফতার করে। দ্বিতীয় দফার ভোটের আগের দিন রাতে অর্থাত্‍ ২৪ এপ্রিল রাজারহাটে একটি অ্যাপার্টমেন্টের সামনে বোমাবাজি ও সংঘর্ষ হয়। পুলিসের দাবি, ওই গণ্ডগোলে সরাসরি জড়িত আরাবুল। সামনে থেকে হামলার নেতৃত্ব দিয়েছিলেন তিনি। প্রতি রবিবারই নিউটাউনে আসেন আরাবুল। কিন্তু আজ এলাকায় ঢুকতেই পুলিস তাঁকে গ্রেফতার করে। ভাঙড় ২ নম্বর পঞ্চায়েত সমিতির সভাপতিকে আপাতত বিধাননগর উত্তর থানায় রাখা হয়েছে। কাল তাঁকে আদালতে পেশ করা হবে। অনেক দিন ধরেই তৃণমূল থেকে বহিষ্কৃত এই দাপুটে নেতা। তবু ১০৯ নম্বর ওয়ার্ডে তৃণমূল প্রার্থী অনন্যা ব্যানার্জির সঙ্গে প্রচারে দেখা গিয়েছিল আরাবুলকে।১৮ এপ্রিল কলকাতার পুরভোটেও তাঁর বিরুদ্ধে ভোট লুঠের অভিযোগ আনেন বিরোধীরা। শেষ পর্যন্ত রাজারহাটে গণ্ডগোলের ঘটনায় গ্রেফতার হলেন আরাবুল।